Hlina, Alojz, poslanec NR SR (2014-03-19):
Vážený pán predsedajúci, vážený pán minister, vážené kolegyne, kolegovia. Spravodajca, keď sem šiel, tak som mu hovoril, avizoval, že pôjdem, celkom vtipne reagoval, že keď musíš, tak musíš. Musím, však hájim farby výboru pre obranu a bezpečnosť ako opozičný, opozičný člen. V dnešných pohnutých časoch by ste neverili, že bezpečnostná situácia našej krajiny zaujíma jedného poslanca a príznačne pána Lebockého, však on je poľovník, so zbraňami má čo do činenia. Čiže ostatných 82 poslancov SMER-u, pardon a ešte dve kolegyne, ktoré, dobre, tak troch. To len na úvod. (Reakcia z pléna.) Však vy ste podpredsedníčka, takže vy tu... (Reakcia z pléna.) Vás som už spomenul. (Reakcia z pléna.) Čo k tomu povedať? Ja sa nebudem opakovať, to sa nehodí, načo? Však to, čo som povedal v prvom kole, že tam sú niektoré veci, ktoré stoja za zamyslenie, tak to nazvem. Oceňujem; však treba aj oceniť, keď je čo; že ste sa vôbec zaoberali mojím snom, lebo mojím snom je, že raz budeme mať komparačnú doložku. Hej? Že bude niekto predkladať zákon a tak jak máme teraz doložku vplyvov, tak bude komparačná doložka vybratých krajín. Nie rovníkovej Afriky, ale že proste niekde krajín, ktorých plus-mínus sa nás to teritoriálne, ale aj historicky nejak sa nás dotýkajú, a priniesli ste niečo, čo sa javí ako niečo také. Tak a to už zaznelo aj na výbore. Tam na tom výbore som bol. Ale nebol by v tom pes, žeby tam nebola aj nejaká chyba. Len drobnú poznámku si dovolím. My máme systém eliminácie v zákone, ktorý si vyhľadá aj moja dcéra. Hej? Cez, no tak, podľa mňa a neviem, jak to majú ináč riešené. Tak potom, keď ste tie krajiny menovali ako krajina X, Y, tak potom vás z toho, len tak voľne, keď voľne uvažujem, napadá, že my to máme asi zle riešené, keď u nás sa k tejto informácii dopracuje moja dcéra a u vás, vy ste ich predstavovali pomaly pod stupňom vyhradené alebo tajné. Čiže to je len ako na úvahu, drobnú úvahu, hej, že. Ak ste hovorili o krajinách, ktoré asi vám sadli do nejakého vášho, ale aj tak to nevychádza, lebo jedna jediná krajina, ktorá ste hovorili, že je, minister obrany môže poveriť hocikoho, tomu neverím. Hej? Že môže hocikoho. No nemôže. Nechcem sa nikoho dotknúť, kuchárku na ministerstve poveriť. Preháňam, ale však tak to vyznelo, že môže poveriť hocikoho, čiže môže poveriť vybraný okruh osôb. Nemôže poveriť... (Reakcia ministra.) Áno, tak. Ale vy ste, doslovne vás citujem: „Môže poveriť hocikoho.“ No tak, tak to tiež treba, nechcem sa chytať za slovíčka, ale prečo to hovorím? Lebo my robíme to, čo je podľa mňa bezprecedentné, že neverím tomu, že existuje v Európe krajina, ktorá môže, v ktorej môže minister školstva dať zostreliť lietadlo. To som hovoril v prvom čítaní a hovorím to aj v druhom čítaní. A pri tej obhajobe, prosím vás, včera tu bola pani vaša kolegyňa, ktorá doteraz; odbočím, ale to s tým súvisí; doteraz platilo, že keď matka opustila pôrodnicu, lebo ja neviem čo, to sa stáva, verte tomu alebo nie, však človek by jeden neveril, ale stáva sa to, tak za takéto svojvoľné opustenie pôrodnice hrozilo, že nedostane ten, to kočíkovné, zjednodušene. Teraz pani ministerka prišla s tým, že to rušia, čiže môžte opustiť svojvoľne pôrodnicu a kočíkovné dostanete. To je asi rómska reforma, neviem, to sa politicky vysporiadajte s tým vy. A keď som to namietal, v záverečnej reči povedala, čo som už nemohol reagovať, že tie rodičky sa stávajú rukojemníkmi nemocníc. Rozumiete? Že normálne, to som mal otvorené ústa a že či dobre počujem. Čiže to, dôvodom pre to, že prečo sa to zavádza, je, že sa rodičky stávajú rukojemníkmi nemocníc a nemôžu odísť, kedy si zmyslia. Čiže preto to upravujete takýmto spôsobom. No rozum stojí, hej? Čiže to chcem povedať, že aj vo vašom prípade, lebo zaznelo, okrem tejto komparácie zaznelo z úst pána Koterca u nás na výbore, že nedá sa dovolať. Viete, ja som si myslel, že keď sa nedá dovolať, to poväčšine chlapi, keď sa zabudnú niekde v krčme a povedia, že sa nedalo dovolať, že boli v pivnici, alebo ešte keď robia niečo horšie, no. A, ale že to zaznie na výbore, že nedalo sa dovolať, viete, už aj v Lendaku sa dá dovolať, v Bratislave sa, viete, že dá sa už dovolať, hej, že to nemôže byť argumentačne, že to by, to podľa mňa by malo byť také férové, hej, že ten dôvod prečo. Lebo to bolo, to zaznelo, že dôvodom, prečo upravujete renegáta, dôvodom, prečo môže dať minister školstva a kultúry zostreliť lietadlo, je preto, že sa nedá dovolať. No, ja viem, že niekde to možno stačí, ale z úcty k nám by sme teda mohli byť trošku profesnejší, že aspoň to ináč povedať, hej, lebo to naozaj neobstojí. Dneska, že nedá sa dovolať, nemôže byť dôvod, prečo to treba takýmto spôsobom upravovať. No. Ja nebudem protivný, ale aj tak si myslím, že dôvodom na to je, že si to chcete, lebo tak som to minule hovoril, že buď teda sa niektorí z vás boja, že sa roztriasli kolená, že keby to náhodou prišlo, že či by, ja neviem, Počiatek dal príkaz, že zostreľte, alebo Kaliňák, alebo vy. Vy ste možno tvrdý chlap, vy by ste dali, ja neviem, hej? To nikto nevie, to už iba v ten daný moment zistíte to čaro toho, a preto si tú odvahu takto rozdelíte a že keby on náhodou zlyhal, tak Čaplovič to dá. Tak viete, ja neviem, hej, ale neskúšajme niečo. My máme teraz upravovať, dnešným schválením tohto zákona dosiahneme to, že v Európe bude krajina, v ktorej môže dať zostreliť lietadlo minister školstva. Podľa mňa to nesedí. Aj minister kultúry. Podľa mňa to nesedí. To som namietal a verte alebo neverte, budem namietať aj stále, podľa mňa to nie je správne, lebo sa to nehodí, no. Predsa len my sme kultúrne niekde inde, aj tie rezorty majú inú agendu, kde sa nehodia takéto veci. A už nebudem hovoriť o tom dôvode a že prečo, a tam by som bol znova, musel byť protivný, že prečo, hej, aby teda niekto ste mohli k nejakej inej partii na dovolenku, lebo teraz v takej partii nemôžte, lebo jeden z vás tu musí sedieť, aby sa dalo dovolať, no. To som chcel, avšak nič také hrozné sa nedeje. Pozrite sa, verme tomu, že tu nič nepreletí, ale nie je to, podľa mňa to nie je správne, lebo ten typ práce nie je správny, že ako to robiť. Ďakujem pekne.